**ELŐTERJESZTÉS**

Tiszavasvári Város Önkormányzata Képviselő-testületének

2022. november 30-án tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/ 14236-2/2022

A napirend előterjesztője: Szőke Zoltán polgármester

Az előterjesztést készítette: Bodnár Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2022. november 24.

**Bodnár Anita**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**1.)A 143/2022.(V.30.) Kt.számú határozatban** Tiszavasvári Város Önkormányzata Képviselő-testülete a Tiva-Szolg Nonprofit Korlátolt Felelősségű Társaság (továbbiakban: Kft.) 2021. évi egyszerűsített éves beszámolóját 231.273 eFt eszköz és azzal egyező forrás végösszeggel, illetve 6.479 eFt adózott eredménnyel, a melléklet szerinti tartalommal elfogadta. Megkértem a Kft. ügyvezetőjét, hogy a beszámoló, a közhasznúsági jelentés, valamint a könyvvizsgálói jelentés közzétételéről gondoskodjon a törvényben előírt módon, aki ennek eleget tett. A Képviselő-testület hozzájárult az adózott eredmény eredménytartalékba történő helyezéséhez. A határozatról a Kft. ügyvezetőjét tájékoztattam.

**2.)A 144/2022.(V.30.) Kt. számú határozatban** Tiszavasvári Város Önkormányzata Képviselő testülete-döntött a Tiva-Szolg Nonprofit Korlátolt Felelősségű Társaság (továbbiakban: Kft.) 2022. évi Üzleti tervével kapcsolatban. A Képviselő-testület a határozat mellékletében foglaltak szerint a Kft. Üzleti tervét jóváhagyta. A határozatról a Kft. ügyvezetőját tájékoztattam.

**3.)A 162/2022.(V.30.) Kt. számú határozatban** Tiszavasvári Város Önkormányzata Képviselő-testülete a Hajdúkerületi és Bihari Víziközmű Szolgáltató Zrt. (továbbiakban: Zrt.) 2021. évi éves beszámolóját 899.462 eFt eszköz és azzal egyező forrás végösszeggel -5.429 eFt adózott eredménnyel a melléklet szerinti tartalommal elfogadta. Jelen határozatról a Zrt. vezérigazgatóját tájékoztattam. A Zrt. 2022. május 31. napján megtartott közgyűlésén Tiszavasvári Város Önkormányzatát jelen határozatban foglaltaknak megfelelően képviseltem.

**4.)A 203/2022.(VII.28.) Kt. számú határozatban** Tiszavasvári Város Önkormányzata Képviselő-testülete döntött az önkormányzatok rendkívüli támogatására vonatkozó igény második alkalommal történő benyújtásával kapcsolatosan. A Magyar Államkincstár tájékoztatotta Önkormányzatunkat arról, hogy mivel az Önkormányzat által első alkalommal benyújtott rendkívüli támogatási igény még nem került elbírálásra az illetékes Minisztériumok által, ezért addig nem tud Önkormányzatunk második alkalommal pályázatot benyújtani. A pályázat benyújátásának végső határideje 2022. szeptember 30.-a volt.

2022. szeptember 30. napját követően sem került elbírálásra Önkormányzatunk „első körös” támogatási igénye, ezért kérelemmel fordultam a Belügyminisztériumhoz, illetve a Pénzügyminisztériumhoz, hogy a rendkívüli nehéz pénzügyi helyzetünkre tekintettel egy újabb, egyedi pályázatot nyújthassunk be rendkívüli támogatás elnyerése érdekében. Kérelmemre ezt követően a Magyar Államkincstár pályázati rendszerét felnyitották, így a pályázatot 2022. október 21. napján Önkormányzatunk benyújtotta a Magyar Államkincstár, illetve az illetékes Minisztériumok felé. Döntés még nem született a pályázattal kapcsolatban.

**5.)A 204/2022.(VII.28.) Kt. számú határozatban** Tiszavasvári Város Önkormányzata Képviselő-testülete döntött a „2022 évi önkormányzati feladatellátást szolgáló fejlesztések támogatása” elnevezésű pályázathoz biztosítandó önerőhöz szükséges hitel felvételéről és a pályázati eljárás megindításáról A Képviselő-testület 13.674.426,-Ft összegű, éven túli lejáratú felhalmozási célú hitel felvételéről döntött, melyről szóló pályázati kiírás 2022. augusztus 2.-án kiküldésre került három pénzintézet részére, a Takarékbank Zrt. nyíregyházi fiókjához, a tiszavasvári K&H Bank Zrt.-hez, illetve a nyíregyházi OTP Bank Nyrt.-hez. A pályázati eljárás eredményéről egy másik lejárt határozatban fogok beszámolni a Képviselő- testület részére. Jelzett határozatról a pénzintézeteket tájékoztattam, a pályázati felhívások kiküldésre kerültek. A pályázati felhívásunkra kettő darab hitelajánlat érkezett, a Takarékbank Zrt.-től, illetve az OTP Bank Nyrt.-től. A hitelpályázatokat a Bíráló Bizottság elbírálta. A hitelpályázatot lezáró döntésről egy másik határozatban fogok beszámolni.

**6.)A 245/2022.(IX.29.) Kt. számú határozatban** Tiszavasvári Város Önkormányzata Képviselő-testülete döntött a „2022. évi önkormányzati feladatellátást szolgáló fejlesztések támogatása” elnevezésű pályázat önerejéhez szükséges, a 204/2022.(VII.28.) Kt. számú határozatával elindított, **13.674.426 Ft** összegű hitel felvételéről, a határozat mellékletét képező kölcsönszerződésben foglaltak szerint.

A hitelt Tiszavasvári Város Önkormányzata a tiszavasvári Krúdy Gyula utca felújítására kívánja fordítani. A hitelpályázat nyertese az OTP Bank Nyrt. lett.

A Magyarország gazdasági stabilitásáról szóló 2011. évi CXCIV. törvényben foglaltak szerint a hitel felvételéhez szükséges a Kormány előzetes engedélyének a megszerzése. A Kormány engedélye iránti kérelem 2022. november 7. napján benyújtásra került. A határozatban foglaltakról az ajánlattevő pénzintézeteket tájékoztattam.

**7.)A 282/2022.(XI.3.) Kt. számú határozatban** Tiszavasvári Város Önkormányzata Képviselő-testülete döntött az Önkormányzat átmeneti likviditási problémáinak kezelésére, Tiszavasvári Város Önkormányzata 2023. évre vonatkozó folyószámla-hitelkeret igénybevételével kapcsolatosan. A Képviselő-testület az igénybe venni kívánt folyószámla-hitelkeret összegét, az előző évekhez hasonlóan 100.000.000 Ft-ban határozta meg. A jelzett határozatról tájékoztattam a számlavezető pénzintézetünket, az ajánlattételhez a szükséges nyilatkozatokat megtettem, a szükséges adatszolgáltatásokat is benyújtotta Önkormányzatunk. Az OTP Bank Nyrt. 2022. november 22. napján megtette az ajánlatát folyószámla-hitel tekintetében, mely ajánlat jóváhagyásához szükséges a Képviselő-testület döntése.

**8.)A 283/2022.(XI.3.) Kt. számú határozatban** Tiszavasvári Város Önkormányzata Képviselő-testülete döntött a 35/2022.(II.14.) Kt. számú határozat 1. számú módosításáról. Jelzett határozat (mely az önkormányzat adósságot keletkeztető ügyleteiből eredő fizetési kötelezettségeinek és saját bevételeinek 2022-2025 időszak közötti bemutatásáról szól) módosítására azért került sor, mivel a „2022 évi önkormányzati feladatellátást szolgáló fejlesztések” elnevezésű hitelpályázat hitelkondícióit szükséges volt pontosítani az OTP Bank Nyrt.kölcsönszerződés-tervezetében foglalt kondíciókra. Az említett határozat mellékletének a helyébe e határozat melléklete lépett.

# Tiszavasvári, 2022. 11.24.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2022. (XI.30.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

143/2022.(V.30.) Kt. számú határozat

144/2022.(V.30.) Kt. számú határozat

162/2022.(V.30.) Kt. számú határozat

203/2022.(VII.28.) Kt. számú határozat

204/2022.(VII.28.) Kt. számú határozat

45/2022.(IX.29.) Kt. számú határozat

282/2022.(XI.3.) Kt. számú határozat

283/2022.(XI.3.) Kt. számú határozat

végrehajtásáról szóló beszámolót elfogadja.