**ELŐTERJESZTÉS**

Tiszavasvári Város Önkormányzata Képviselő-testületének

2022. november 30-án tartandó rendes ülésére

Az előterjesztés tárgya: **A** **Tiszavasvári Polgármesteri Hivatalban történő igazgatási szünet elrendeléséről**

Iktatószám: TPH/14575-3/2022.

Melléklet: -

Az előterjesztés előadója: Szőke Zoltán polgármester

Az előterjesztés témafelelőse: Kiss Réka köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2022. november 23.

**Kiss Réka**

**témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Kiss Réka

**ELŐTERJESZTÉS**

**- a Képviselő-testülethez -**

**A** **Tiszavasvári Polgármesteri Hivatalban történő igazgatási szünet elrendeléséről**

**Tisztelt Képviselő-testület!**

Tiszavasvári Város Önkormányzatának Képviselő testülete a 296/2022. (XI.03.) Kt. számú

határozatában döntött arról, hogy a Tiszavasvári Polgármesteri Hivatal főépülete 2022. december 22. - 2023. január 08. napja között energia-megtakarítás szempontjából bezár, valamint ezen időszakban az ügyfélfogadás rendjét a Tiszavasvári Polgármesteri Hivatal főépület melletti épületrészben biztosítja.

A testületi döntés meghozatalát követően hatályba lépett a különleges jogállású szerveknél és helyi önkormányzatok képviselő-testületeinek hivatalánál elrendelhető igazgatási szünetre alkalmazandó veszélyhelyzeti szabályokról szóló 460/2022. (XI.10.) Kormányrendelet (továbbiakban: Kormányrendelet), melyben foglaltak szerint 2022. december 22. – 2023. január 08. közötti időszakra igazgatási szünetet (továbbiakban: igazgatási szünet) rendelhet el, a helyi önkormányzat képviselő-testületének polgármesteri hivatala tekintetében a helyi önkormányzat képviselő-testülete.

A Kormányrendelet 3.§ (1) bekezdése alapján az igazgatási szünet időtartama alatt – a foglalkoztatottak vonatkozásában az igazgatási szünet alatti munkavégzés munkáltatói jogkör gyakorlója általi elrendelése kivételével – a különleges jogállású szerv, illetve a helyi önkormányzatok képviselő-testületének hivatala feladatait nem látja el, és az ügyfélfogadás nem működik.

Fentiek miatt indokolt, hogy Tiszavasvári Város Önkormányzata Képviselő-testületének a 296/2022. (XI.03.) Kt. számú határozatát hatályon kívül helyezni és az igazgatási szünet elrendelése tárgyában új döntést hozni.

Kérem a Tisztelt képviselő-testületet, hogy a fenti körülmények figyelembevételével döntést hozni szíveskedjen.

Tiszavasvári, 2022. november 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2022. (XI.30.) Kt. számú**

**határozata**

**A** **Tiszavasvári Polgármesteri Hivatalban történő igazgatási szünet elrendeléséről**

Tiszavasvári Város Önkormányzata Képviselő-testülete a különleges jogállású szerveknél és helyi önkormányzatok képviselő-testületeinek hivatalánál elrendelhető igazgatási szünetre alkalmazandó veszélyhelyzeti szabályokról szóló 460/2022. (XI.10.) Kormány rendelet 1.§ (1) bekezdése alapján az alábbi határozatot hozza:

1. Tiszavasvári Város Önkormányzata Képviselő-testülete úgy dönt, hogy a Tiszavasvári Polgármesteri Hivatalban 2022.12.22. – 2023.01.08. közötti időtartamra igazgatási szünetet rendel el.
2. Hatályon kívül helyezi a 296/2022. (XI.03.) Kt. számú határozatát
3. Felkéri a Polgármestert, hogy a döntésről tájékoztassa Tiszavasvári Város Jegyzőjét.

**Határidő**: azonnal **Felelős**: Szőke Zoltán polgármester